
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

Ниво на конфиденциалност 0
                                                                                                                       [TLP-WHITE]


ДО 
ИВАН ГРЪНЧАРОВ
КМЕТ НА ОБЩИНА ЛУКОВИТ
УЛ. „ВЪЗРАЖДАНЕ“, №73
ГР. ЛУКОВИТ


ЧРЕЗ ПЪЛНОМОЩНИК
Д К
 
ГР. ЛОВЕЧ



ОТНОСНО: Инвестиционно предложение (ИП) „Ремонт на съществуващ път от стоманобетонни елементи и промяна предназначението от „селскостопански, горски, ведомствен път“ на „местен път“, ПИ №44327.197.7, гр. Луковит, общ. Луковит“




УВАЖАЕМИ ГОСПОДИН ГРЪНЧАРОВ,
Във връзка с Ваше уведомление и допълнителна информация с вх.  № АО-2563/04.05.2026 г., вх.  № АО-2563-1/11.05.2026 г., вх.  № АО-2563-3/24.06.2026 г., вх.  № АО-2563-5/23.07.2026 г., вх.  № АО-2563-6/03.08.2026 г. и вх.  № АО-2563-7/03.08.2026 г. на РИОСВ – Плевен за ИП „Ремонт на съществуващ път от стоманобетонни елементи и промяна предназначението от „селскостопански, горски, ведомствен път“ на „местен път“, ПИ №44327.197.7, гр. Луковит, общ. Луковит“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда смяна начина на трайно ползване на ПИ №44327.197.7, гр. Луковит, от „селскостопански, горски, ведомствен път“ на „местен път“. Пътят е с ширина 8 м и дължина 140 м. Изградена е трайна настилка от стоманобетонни елементи, с укрепителна функция и е насипван с минералбетон, но през годините настилката е компрометирана. Целта на ИП е изграждане на нова бетонова настилка на платното с ширина от 4 м и тротоар от източната страна, като преди това се предвижда изграждане на уличен водопровод и кабел НН от съществуващите мрежи за захранване на имотите, които ще се обслужват от пътя. Новият уличен водопровод ще се изпълни с тръби тип PEHD и ще бъде с дължина на трасето 113 м (площ на сервитута 78 кв. м). Присъединяването ще се извърши към водопровод от съществуващата улична водопроводна мрежа по ул. „Св. Св. Кирил и Методий“ от тръби тип PEHD 200 мм. Генерираните строителни отпадъци при реализацията на ИП ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците.
За реализация на ИП е издадено писмо с изх. №01-1463/23.07.2026 г. от Общ. Луковит за устройствената зона на ПИ №44327.197.7, съгласно ОУП на Община Луковит и писмо с изх. №01-331/25.02.2026 г. от Общ. Луковит, с което се удостоверява състоянието и предназначението на ПИ №44327.197.7, гр. Луковит. Съгласно Заповед №530/10.11.2025 г. от Община Луковит, се одобрява проект за ПУП-ПП за предвидения с ВиК схема водопровод, с трасе през ПИ №44327.197.7, гр. Луковит.
ПИ №44327.197.7, гр. Луковит, общ. Луковит, с площ 952 кв. м, вид територия „земеделска“, начин на трайно ползване „за селскостопански, горски, ведомствен път“, съгласно Скица №15-572870-21.04.2026 г. издадена от АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на 0,14 км) защитени зони от мрежата НАТУРА 2000 са:
- BG0001014 “Карлуково”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-329/31.03.2021 г. на МОСВ (ДВ бр.53/25.06.2021 г.). 
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най-близко разположената защитена зона BG0001014 “Карлуково”, по отношение на:
•	Пряко или косвено унищожаване, увреждане или фрагментиране на природни местообитания и местообитания на видове от дивата флора и фауна, предмет на опазване в защитена зона BG0001014 “Карлуково”;
•	Трансформация на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на видове от дивата флора и фауна, предмет на опазване в защитена зона BG0001014 “Карлуково”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 
  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

